Proiectul T-SHIRT despre egalitatea de gen în școli a ajuns la final. O platformă cu resurse și instrumente durabile ce poate fi accesată gratuit, printre rezultatele  proiectului

De curând, după doi ani, proiectul T-SHIRT, care și-a propus consolidarea cunoștințelor, abilităților și strategiilor pentru schimbarea și dezvoltarea percepțiilor și comportamentului elevilor în ceea ce privește genul și încurajarea conștientizării și a egalității în școli, a ajuns la final. 
Coordonat la nivelul Universității din București de conf. univ. dr. Ionela Roxana Urea, manager și cercetător, și de lect. univ. dr. Valentina Georgeta Vartic, cercetător, ambele cadre didactice la Facultatea de Psihologie și Științele Educației din București, proiectul T-SHIRT a reunit în ultimii doi ani o echipă de experți care a lucrat alături de profesori pentru a dezvolta și a crea cursuri de formare privind egalitatea de gen la clasă.
T-SHIRT se bazează, de asemenea, pe nevoia de formare a cadrelor didactice în ceea ce privește inegalitatea de gen și modalitățile de a-i ghida pe elevi împotriva ei și de a cultiva activități de învățare care nu favorizează comportamente de discriminare. În acest context, T-SHIRT și-a propus să îndeplinească acest decalaj și oferă profesorilor cunoștințele, baza pedagogică, materialele și instrumentele adecvate.
Finalul proiectului a fost marcat de o conferință care a avut loc pe 15 noiembrie 2022, la Auditoriul Casa do Professor, la care au luat parte peste 70 de participanți (directori de școală, profesori și personal didactic-auxiliar). Tema întâlnirii a fost „Rolul profesorilor în deconstrucția stereotipurilor de gen”, conferința oferind fiecărui partener al proiectului să-și prezinte toate realizările în țara sa.
În cadrul reuniunii, participanții au fost invitați să se înregistreze pe „T- SHIRT Platforma de e-learning”, care reprezintă de altfel și rezultatul final al proiectului. Platforma este disponibilă în patru limbi – română, engleză, greacă, portugheză – și se adresează cadrelor didactice din școlile elementare/primare care doresc să lucreze pe probleme de egalitate de gen la clasă.
Participanții au avut, de asemenea, șansa de a asculta doi experți pedagogi, Ana Brandão, directorul „Centrului de Sociologie a genului și sexualității” de la Universitatea din Minho și
Rosa Oliveira, de la Comisia pentru cetățenie și egalitate de gen, care au susținut prelegeri pe
tema „ Școala ca actor important pentru schimbare” și „importanța limbajului incluziv”.
Rezultatele centrale ale proiectului
Pe lângă „T- SHIRT Platforma de e-learning”, au mai fost obținute și alte rezultate în cadrul proiectului. Astfel, profesorii au dobândit cunoștințe, deprinderi și abilități cu privire la gen. Totodată, aceștia au avut și au la dispoziție resurse, instrumente și strategii care să le permită să promoveze cu succes egalitatea de gen în clasă și percepțiile tradiționale corecte de gen.
Prin proiectul T-SHIRT, s-a reușit crearea unei abordări unitare a egalității de gen și conștientizarea acesteia în mediile educaționale din întreaga Europă. Totodată, în cadrul proiectului, s-a creat o bancă de resurse și instrumente durabile ce pot fi accesate gratuit pentru dezvoltare continuă.
Mai multe informații despre proiectul T-SHIRT pot fi accesate aici și aici. 


